section_heading: Poljsko-litvanski savez
paragraph_text: U poljskom parlamentu (Sejmu) donesen je ustav 3. svibnja 1791. god., s kojim je Poljska pokušala još više povezati Litvu s matičnom državom, premda je 20. listopada donesen amandman kojim je sačuvana, kakva takva, autonomija Litve. No dijelovi Saveza su već od 1772. do 1793. god. bili pod vlašću Prusije i Rusije i nakon tzv. Treće podjele Poljske 1795. god. veći je dio Litve pripao Ruskom Carstvu i tako je Litva prestala postojati kao država, više od jednog stoljeća.